પુણેઃ ભારતના મુખ્ય કોચ અનિલ કુંબલેએ એક સારી શરૂઆત કરતા ઓસ્ટ્રેલિયાના ભૂતપૂર્વ દિગ્ગદ સ્પિનર શેન વોર્નને બોલાવીને પોતાના યુવાન ખેલાડી કુલદીપ યાદવનું સપનું પૂરું કર્યું. કુંબલેએ પોતાના જૂના સાથી શેન વોર્નની મુલાકાત કુલદીપ યાદવ સાથે કરાવી હતી. આ મુલાકાતથી હજુ સુધી એક પણ ટેસ્ટ નહીં રમેલા કુલદીપ યાદવની ખુશીઓનો પાર નહોતો રહ્યો. વોર્ન ઉત્તર પ્રદેશના ખેલાડી કુલદીપ યાદવનો આદર્શ છે. કુલદીપની ઇચ્છા વોર્નને મળવાની હતી. કુલદીપના આ સપનાને કોચ કુંબલેએ સાકાર કર્યું.